**Likumprojekta „Grozījums Dzīvnieku barības aprites likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Informatīvais ziņojums „Par valsts nodevu un maksas pakalpojumu nošķiršanu un nodevu sistēmas pilnveidošanu” (izskatīts Ministru kabineta 2012.gada 20.marta sēdē, prot.Nr.16, 31.§ 3. un 6.punkts) (turpmāk – Ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Finanšu ministrija ir veikusi izpēti un sagatavojusi Ziņojumu, kas identificē problēmas, kuras saistītas ar valsts nodevu noteikšanu, piemērošanu un to nošķiršanu no maksas pakalpojumiem, un izstrādājusi iespējamo problēmu risinājuma variantu, kā arī priekšlikumus nodevu administrēšanas procesa uzlabošanai. Saskaņā ar Ziņojumā noteikto visām ministrijām ir jāizvērtē to kompetencē esošās valsts nodevas un maksas pakalpojumi. Zemkopības ministrija ir izvērtējusi Dzīvnieku barības aprites likumā noteiktās valsts nodevas par dzīvnieku barības apritē iesaistīta uzņēmuma reģistrāciju atbilstību Ziņojumā norādītajām valsts nodevas objekta pazīmēm. Saskaņā ar Ziņojumā norādīto valsts nodeva uzskatāma par politikas veidošanas un regulēšanas instrumentu. Valsts nodeva tiek ieviesta atsevišķu politikas mērķu sasniegšanai, regulējot (kontrolējot, veicinot, ierobežojot) personas darbību. Par nodevas objektu tiek noteikta tikai tā institūcijas veiktā darbība, kas saistīta ar konkrētu politikas mērķi (personu darbību regulācijā), kurš tiek īstenots ar nodevas apmēra palīdzību, nevis visa institūcijas pamatdarbība, kas izriet no tās apstiprinātā nolikumā noteiktajiem uzdevumiem. Savukārt Likuma par budžetu un finanšu vadību I nodaļas definējumā maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Minēto definējumu papildina 5.panta 12.1daļā ietvertā norma, proti, ka, nosakot maksas pakalpojuma izcenojumu, ievēro nosacījumu – samaksa par pakalpojumu nedrīkst pārsniegt ar pakalpojuma sniegšanu saistītās izmaksas.  Izpildot Ministru kabineta 2012.gada 20.marta sēdes protokola Nr.16 31.§ 3.punktā paredzēto uzdevumu – visām ministrijām izvērtēt kompetencē esošās valsts nodevas, kancelejas nodevas un maksas pakalpojumus, ņemot vērā informatīvajā ziņojumā minētos kritērijus, likumā „Par nodokļiem un nodevām” noteikto valsts nodevas, kā arī Likumā par budžetu un finanšu vadību noteikto maksas pakalpojuma definīciju un līdz 2013.gada 1.aprīlim iesniegt Finanšu ministrijai informatīvajā ziņojumā paredzēto informāciju izvērtēšanai –, Zemkopības ministrija iesniedza attiecīgo informāciju, norādot, ka valsts nodeva par dzīvnieku barības apritē iesaistīta uzņēmuma reģistrāciju ir transformējama par Pārtikas un veterinārā dienesta (turpmāk – dienests) maksas pakalpojumu. Finanšu ministrija neiebilda par minētās nodevas pārveidošanu par maksas pakalpojumu (Finanšu ministrijas 2013.gada 29.aprīļa vēstule Nr.20-03/2577).  Dzīvnieku barības aprites likumā jānosaka, ka par dzīvnieku barības apritē iesaistīta uzņēmuma reģistrāciju nav maksājama nodeva, bet saskaņā ar dienesta cenrādi ir sedzami izdevumi par dzīvnieku barības apritē iesaistīta uzņēmuma pārbaudi pirms reģistrācijas. Ievērojot Dzīvnieku barības aprites likumā noteikto, par šo darbību maksājama valsts nodeva, bet pēc būtības tā ir maksa par attiecīgo saņemto pakalpojumu un ir paredzēta, lai kompensētu izlietotos budžeta līdzekļus, veicot attiecīgo valsts pārvaldes uzdevumu, tāpēc arī šī nodeva ir aizstājama ar maksas pakalpojumu. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attieksies uz jauniem dzīvnieku barības apritē iesaistītajiem uzņēmumiem (šobrīd dienestā reģistrēti 200 uzņēmumu). |
| 2. | Tiesiskā regulējuma ietekme uz tautsaimniecību un administratīvo slogu | Ieviešot likumprojektā noteikto regulējumu, barības uzņēmumiem, kas saskaņā ar normatīvajiem aktiem tiek reģistrēti bez iepriekšējas pārbaudes, turpmāk nebūs jāmaksā valsts nodeva, un dienests reģistrācijas darbības veiks bez maksas.  Barības uzņēmumi, pirms kuru reģistrācijas nepieciešamas pārbaudes uzņēmuma telpās, segs dienesta izdevumus, kas rodas, veicot pārbaudes. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** (tūkst. euro) | | Turpmākie trīs gadi (tūkst. euro) | | |
| **2015.gads** | **2016.gads** | **2017.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0,428** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0,428 | 0.428 | 0,428 | 0,428 | 0,428 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0,428** | **0** | **0** | **0** | **0** |
| 2.1. valsts pamatbudžets | 0,428 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | +0,428 | +0,428 | +0,428 |
| 0 | –0,428 | –0,428 | –0,428 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ieņēmumi 2013.gadā no valsts nodevas par dzīvnieku barības apritē iesaistītā uzņēmuma reģistrāciju bija Ls 274 (EUR 390) gadā.  Pārveidojot likumā noteikto valsts nodevu par maksas pakalpojumu, samazināsies valsts pamatbudžeta ieņēmumi no likumā noteiktās nodevas. Dienestam šajā likumprojektā minētās valsts nodevas administrēšanai valsts budžeta dotācija nav piešķirta.  Savukārt palielināsies dienesta ieņēmumi no maksas pakalpojumiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | 1. Ir sagatavots likumprojekts „Grozījumi likumā „Par nodokļiem un nodevām””, kas paredz izslēgt minēto nodevu (izsludināts Valsts sekretāru sanāksmē 19.09.2013. (VSS-1760).  2. Nepieciešams sagatavot Ministru kabineta noteikumu projektu „Grozījumi Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem””, nosakot maksu par dzīvnieku barības apritē iesaistītā uzņēmuma pārbaudi pirms reģistrācijas.  3. Ar 2015.gada 1.janvāri spēku zaudēs Ministru kabineta 2009.gada 26.maija noteikumi Nr.482 „Noteikumi par valsts nodevu par dzīvnieku barības apritē iesaistītā uzņēmuma reģistrāciju”.  Ministru kabineta noteikumu projektu „Grozījumi Ministru kabineta 2013.gada 8.oktobra noteikumos Nr.1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”” plānots iesniegt Ministru kabinetā līdz 2014.gada 1.novembrim. |
| 2. | Atbildīgā institūcija | Par likumprojekta un Ministru kabineta noteikumu projektu izstrādi ir atbildīga Zemkopības ministrija. |
| 3. | Cita informācija | Nav |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| *Projekts šo jomu neskar.* | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts no 2013.gada 7.novembra līdz 2013.gada 22.novembrim tiks ievietots Zemkopības ministrijas tīmekļa vietnē un 2013.gada 7.novembrī nosūtīts elektroniski saskaņošanai Dzīvnieku barības ražotāju un tirgotāju asociācijai. |
| 2. | Sabiedrības līdzdalība projekta izstrādē | Pārtikas un veterinārais dienests un Dzīvnieku barības ražotāju un tirgotāju asociācija izskatīja Zemkopības ministrijas sagatavoto likumprojektu „Grozījumi Dzīvnieku barības aprites likumā” un neiebilst pret to. |
| 3. | Sabiedrības līdzdalības rezultāti | Šīs sadaļas 2.punktā minētie speciālisti atbalsta noteikumu projekta tālāko virzību, izteiktie iebildumi ir izvērtēti un ņemti vērā. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministre L.Straujuma

2014.01.20. 12:46

K.Golubevs

67027196, Konstantins.Golubevs@zm.gov.lv